नियमों व उपकरणों का सही उपयोग रोकेगा दुर्घटना
सतपुड़ा पावर प्लांट में राष्ट्रीय औद्योगिक संरक्षा दिवस से कार्यक्रम का सप्ताह शुरू हुआ। शुरुआत में संबोधित करते हुए चीफ इंजीनियर केके जैन ने कहा सुरक्षित रहने के लिए विशेष माहौल और नियमों की जानकारी जरूरी है। माहौल जितना सुरक्षित होगा दुर्घटनाएं उतनी ही कम होंगी। उन्होंने कहा सतपुड़ा प्लांट में उच्चस्तरीय सुरक्षा के कारण दुर्घटनाएं नहीं के बराबर होती हैं। फिर भी जागरूकता की जरूरत है।
सतपुड़ा प्लांट के चीफ इंजीनियर कार्यालय में शनिवार को इसका शुभारंभ हुआ। शुभारंभ मौके पर एडीशनल चीफ इंजीनियर एचके पाठक, सीएमएचओ डॉ. एके अग्निहोत्री, पीडी गुप्ता, एसई के. सुरेश राव मौजूद थे। सरस्वती पूजन के साथ कार्यक्रम का शुभारंभ हुआ। सीई श्री जैन ने कहा बेहतर प्रबंधन के कारण प्लांट शून्य दुर्घटना जैसे कार्य कर रहा है, लेकिन इसे सतत रखना जरूरी है। काम के साथ अधिकारी, कर्मचारी और श्रमिकों की सुरक्षा जरूरी है। उन्होंने कहा सप्ताह भर होने वाले कार्यक्रमों से लोगों में जागरूकता आएगी। संरक्षा अधिकारी अमित बंसोड़ ने बताया सोमवार 6 मार्च को फायर फाइटिंग का प्रदर्शन सुबह 10.30 बजे होगा। मंगलवार 7 मार्च को अधिकारी, कर्मचारियों और ठेका श्रमिकों की भाषण स्पर्धा होगी। समापन 10 मार्च को होगा। इस मौके पर पुरस्कार वितरण होगा।
संचालन गोपालराम अरोरा ने किया।
सारनी . संरक्षा सप्ताह की शुरुआत पर संबोधित करते एसीई पाठक।
hin_Deva hin_Deva hin_Deva hin_Deva hin_Deva